একইভাবে দেশের সর্বত্র এখন পেঁয়াজের মৌসুম। জমি থেকে পেঁয়াজ উঠছে। সেই পেঁয়াজ নিয়ে উদ্বিগ্ন কৃষকরা। বাম্পার ফলন হওয়ার কারণে দামও কম। কিন্তু বাজারে চড়া দামে কিনতে হচ্ছে খুচরা ক্রেতাদের। বিভিন্ন অজুহাতে পেঁয়াজের সরবরাহ কমিয়ে বাজারে পেঁয়াজের কৃত্রিম সংকট সৃষ্টি করা হচ্ছে। আর এই সংকটকে কাজে লাগিয়ে মনের মতো দামে বিক্রি করছে পেঁয়াজ। তাতে ক্ষতিগ্রস্ত হচ্ছেন কৃষকরা। প্রকৃত দাম না পেয়ে কৃষকরা দিশেহারা হয়ে উঠছেন। ৬ থেকে ১০ টাকা কেজি দরে পেঁয়াজ বিক্রি করলে কৃষকরা সীমাহীন ক্ষতির সম্মুখীন হবেন বলে বাংলা ট্রিবিউনকে জানিয়েছেন কুষ্টিয়ার কৃষকরা।